O Consello Superior d'as Luengas d'Aragón (en castellán, Consejo Superior de las Lenguas de Aragón) ye un organo consultivo gubernamental aragonés creyau y regulau en o capítol III d'a Lei de Luengas d'Aragón. Se tracta d'un organo colechiau consultivo, adscrito a lo Departamento d'o Gubierno d'Aragón competent en política lingüistica y adotau d'autonomía organica y funcional, con a fin de guaranciar a suya obchectividat y independencia. S'ha d'encargar d'os temas relacionaus con as luengas propias d'Aragón: aragonés y catalán (entre que o castellán ye a luenga oficial, emplegada en tot o territorio).